रात में होटल में आईं, सुबह बॉडी फंदे से लटकती मिली, जांच में जुटी पुलिस
Bhojpuri Actress Akanksha Dubey Suicide Case - भोजपुरी एक्ट्रेस आकांक्षा दुबे ने बनारस के होटल में सुसाइड कर ली है। एक्ट्रेस बीती रात शूट के बाद होटल में गईं और वहीं पर सुसाइड कर लिया
भोजपुरी एक्ट्रेस आकांक्षा दुबे ने बनारस के होटल में सुसाइड कर लिया है। एक्ट्रेस बीती रात शूट के बाद होटल गईं और वहीं सुसाइड कर लिया। उनकी बॉडी होटल के कमरे के पंखे से लटकती मिली।
सूचना पर सारनाथ पुलिस ने बॉडी कब्जे में ले ली है। फिलहाल सुसाइड की वजहों का पता नहीं चल पाया है। आकांक्षा का जन्म 21 अक्टूबर 1997 को उत्तर प्रदेश के मिर्जापुर में हुआ था। उन्हें छोटी उम्र से ही डांस और एक्टिंग का शौक था। वो अक्सर सोशल मीडिया पर डांस के वीडियोज पोस्ट किया करती थीं।
रात में होटल में आईं, सुबह बॉडी फंदे से लटकती मिली
आकांक्षा शनिवार रात सारनाथ थाना क्षेत्र के सोमेंद्र होटल में ठहरीं थीं और सुबह उनकी बॉडी फंदे से लटकती मिली। आनन-फानन में होटल कर्मियों ने सारनाथ पुलिस को सूचना दी। इसके बाद परिजनों को भी घटना की जानकारी दी गई। एसीपी सारनाथ ने एक्ट्रेस के मोबाइल समेत अन्य चीजों को कब्जे में लेकर जांच शुरू कर दी है। वहीं उनके नंबर की कॉल डिटेल्स भी निकाली जा रही हैं।
सुसाइड के चंद घंटे पहले शेयर किया था वीडियो
आकांक्षा दुबे ने सुसाइड के चंद घंटे पहले एक वीडियो शेयर किया था। इस वीडियो में आकांक्षा भोजपुरी गाने पर डांस वीडियो बनाती दिख रही हैं। उन्होंने कुछ दिन पहले वैलेंटाइन डे पर अपना रिलेशनशिप ऑफिशियल किया था। उन्होंने अपने को-स्टार समर सिंह के साथ फोटो पोस्ट करते हुए हैप्पी वैलेंटाइन्स डे लिखा था।
आकांक्षा के पेरेंट्स उन्हें आईपीएस बनाना चाहते थे
आकांक्षा दुबे तीन साल की उम्र में पेरेंट्स के साथ मुंबई शिफ्ट हुई थीं। उनके पेरेंट्स उन्हें आईपीएस अफसर बनाना चाहते थे, लेकिन उनका मन डांस और एक्टिंग में लगता था इसलिए बाद में परिजनों ने मॉडलिंग करने की सहमति दे दी।
सोशल मीडिया पोस्ट से धोखा मिलने के संकेत?
सुसाइड के बाद आकांक्षा का एक पुराना पोस्ट वायरल हो रहा है जिसमें उन्होंने फोटो पोस्ट करते हुए लिखा था, 'मुहब्बत तो तुझसे थी लेकिन तेरी मुहब्बत ने जोर से खींच के तमाचा मार ही दिया मुझे।' उनकी फोटोज पर यूजर्स ने कमेंट्स भी किया था कि आखिर किसने उन्हें धोखा दे दिया।
2019 में किया था फिल्मों में डेब्यू
आकांक्षा दुबे भोजपुरी की जानी मानी एक्ट्रेस थीं। उन्होंने 2019 में फिल्म 'मेरी जंग मेरा फैसला' से डेब्यू किया था। इस फिल्म में उन्होंने कैमियो किया था, लेकिन छोटे से रोल में उन्होंने ऑडियंस को काफी प्रभावित किया था। इसके बाद उन्होंने भोजपुरी फिल्म मुझसे शादी करोगी और साजन जैसी फिल्में कीं, जो अच्छी-खासी हिट रही थीं।